That Darn Cat

***F.B.I. - Operazione gatto*** (*That Darn Cat!*) el ze un film de'l 1965 direto da Robert Stevenson traesto da'l łibro *Undercover Cat* (el gato soto covertura) scrito da ła copia de autori de romanzi połisieschi nota come "I Gordon" (conposta da Gordon Gordon e Mildred Nixon Gordon).

El ze na comedia/thriller statunitense produzesta da ła Disney. Direto da l'isteso rezista de Mary Poppins e de racuanti altri clàseghi  Disney, el film el ze un misioto de zało e comisità.

## Trama
G.G. el ze un fin e aventurozo gato siameze che'l vive co łe zòvane sorełe Ingrid e Patti Randall. Na sera, durando una de łe só ronde, el segue el rapinador de banche Iggy fin a'l partamento che'l spartise co'l conplise Dan. I do i se sconde łì in ateza de poder zbandonar ła sità in seguresa dopo de l'ùltemo colpo e i tien in ostazo ła casiera Mrs. Miller, che i ga rapìo, prozetando de coparla prima de ndársene. Ła dona ła sfruta ła prezensa de'l gato par sostituir de scondon el so cołar co'l propio rełogio da polso so'l cuało ła ga insizo ła major parte de ła scrita “Help”, par po' remandarlo da ndóe che'l ze venjùo.

Kelso el organiza un cuartier zenerałe inte ła caza dei Randall e el asenja na scuadra par tenjir el gato soto sorveiansa ma, nonostante i molteplisi tentadivi, G.G. el riese senpre a sfuzirghe a łori . El suparvizor de l'azente Kelso el intaronpe cusì l'oparasion, considarando ła prova de'l rełojo masa vaga, ma Patti ła łi ingana co un stratazema par convinsarli e ndar vanti co łe indàzene. Finalmente el gato el ghe dà łori ła pista giusta; Patti e Kelso, jutài da G.G., i ferma i criminałi prima che i cope ła casiera e łi consenja a ła zustisia. Inte'l finałe A se descoverze che G.G.el ga avùo diversi gatini co ła micia vista a'l scominsio de ła storia.

Patti ła descoverze el rełojo co'l mesajo e ła intuise ła só provenjiensa, cuindi ła va da l'FBI, ndove che ła parla co l'azente Zeke Kelso. 'St'ùltemo el otien da'l só suparior el parmeso de seguir G.G. inte ła speransa de catar fora ła scondanja dei rapinadori.

Łongo el film A se intresa varie sottotrame a sfondo comico; ad ezenpio l’odio nutrìo verso G.G. da parte de Benson, rogante visin de caza dei Randall; Canoe, el sospetozo amigo de Patti, che'l serca de capir cosa che nasa; ła sinjora MacDougall, visina de caza snazona dei Randall, che ła zmincia tuti da ła fenestra.

I gati siamezi che i ga intarpretà cołetivamente el roło de G.G. i ze i cusiditi siamezi "tradisionałi", definìi da Seal Point, co łe estremità e ła ponta de'l nazo nere.

Uno dei gati uzà par el film el ghe partenjea a l'arlevadora de gati e veterinaria Edith Williams, menbro de ła Cat Fanciers' Association, che ła rancura i pedigree dei gati de rasa. Uno dei atori fełini in pì el ga intarpretà, insieme a do cani, el gato Tao de L'incredibile avventura.

## Produsion
Łe sene in esterno dei cuartieri ndove el gato el fa łe só scoribande, łe ze stà ziràe so i set dei Walt Disney Studios (Burbank) in Całifornia.

Dopo el Freedom of Information Act  A se ga descoverto che prima de ła destribusion de'l film l'FBI ła se ga servìo de ła Production Code Administration (PCA), na verifega dei contenjùdi dei film da parte de ła Motion Picture Association of America par verifegar che'l film el fuse respetozo inte i confronti de l'Agensia.

El film el ga incasà $12,628,000.

## Distribusion
El tiotoło orizenałe de'l film el ze *That Darn Cat* (*Cuel gato danà*); ed eło el ze anca el nome de'l protagonista asołuto (D.C. Darn Cat; G.G. Gato Guastador in veneto).

## Accoglienza
### Incassi
Il film ha incassato complessivamente 28.062.222 dollari nel mondo.

### Critica
Il film ottiene il 94% delle recensioni positive sul sito Rotten Tomatoes, con un voto medio di 7 su 10 basato su 16 critiche professionali; sul database di informazioni sul cinema IMDb ottiene un punteggio di 6,7 su 10, basato su 4.888 voti.

## El remake
De'l film A ze stà reałizà inte'l 1997 un remake, prodoto senpre de ła Disney: *[[Operazione Gatto]]*, inte'l ndove che aparise l'ator Dean Jones, che inte'l film orizenałe el revestiva el roło de'l protagonista; cui, tutavia, el interpreta un parsonazo difarente, che inte'l film presedente no'l apariva.

## Altri media
Da'l film A ze stà recavà na sorta de *[[Traspozision łetararia|novelisation]]* par tozi. A se trata de un vołume che, oltra a una trama curta scrita da Vittorio Cosimini, el ze iłustrà co łe soméje de sena de'l film. El łibro, che'l reporta in covertina el marchio Disney e ła soméja de'l gato G.G., el ze stà publegà da Mondadori inte'l 1966.

## Notasion


## Linganbi foresti
*